**TOITLUSTUSTEENUSE OSUTAMISE LEPING**

*/kuupäev vastavalt digitaalallkirjastamise kuupäevale/*

**Paide linn,** Paide Linnavalitsuse kaudu, registrikood 770000246, asukoht Keskväljak 14 (edaspidi *tellija*), keda esindab linna põhimääruse alusel linnapea Kulno Klein, ja

**……………………** (edaspidi *toitlustaja*), registrikood ………………,asukoht ………….., keda esindab juhatuse liige/muu ametikoht ……………………, kes tegutseb ……………….. alusel, keda edaspidi nimetatakse eraldi pool või koos pooled, sõlmisid toitlustamisteenuse osutamise lepingu (edaspidi *leping*) alljärgnevas.

**1. Lepingu ese**

1.1 Lepingu ese on toitlustamisteenuse osutamine Roosna-Alliku Põhikooli (aadress Kooli 1, Roosna-Alliku alev, Paide linn) õpilastele ja personalile perioodil 01.09.2023 kuni 12.06.2024. Teenust osutatakse 1.-9. klassi õpilastele ja kooli töötajatele kooli köögi ja söögisaali ruumides. Toitlustaja peab korraldama toitlustamist viiel päeval nädalas (koolipäevadel), välja arvatud koolivaheaegadel ja riiklikel pühadel.

1.2 Toitlustusteenusena käsitletakse kõiki töid ja toiminguid, sh lepingus nimetamata töid ja toiminguid, mis on vajalikud tellija eesmärgi saavutamiseks, tagades kooli õpilaste nõuetekohase toitlustamise ning pakkudes õpilastele täisväärtuslikku, mitmekülgset, maitsvat ja eakohast toitu.

1.3 Toitlustaja peab toitlustusteenust osutama isiklikult, s.t alltöövõtt ei ole ilma tellija kirjaliku kooskõlastuseta lubatud.

**2. Lepingu üldsätted**

2.1  Lepingu lahutamatud osad on selle lisad, milles lepitakse kokku lepingu sõlmimise ajal ja pärast lepingu sõlmimist ning mis moodustavad koos lepinguga ühtse tervikliku kokkuleppe poolte vahel;

2.2   Lepingul on sõlmimise hetkel järgmised lisad:

2.2.1 hankedokumendid (HD);

2.2.2. hankemenetluse käigus pakkujate poolt esitatud küsimused ja hankija poolt antud vastused;

2.2.3. toitlustaja esitatud pakkumus koos lisadega.

2.3. Leping on sõlmitud sotsiaal- ja eriteenuste erimenetlusega “Toitlustamisteenuse osutamine Roosna-Alliku Põhikoolile” tulemusena;

2.4 Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, sotsiaalministri määrusest nr 8 15.01.2008 (tervisekaitsenõuded toitlustamisele koolieelses lasteasutuses ja koolis), muudest valdkonda reguleerivatest eeskirjadest, standarditest ning vastava valdkonna tehnilistest dokumentidest ja väljakujunenud praktikast;

2.5 Kui lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena lepingu vastavale punktile, alapunktile või lisale. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi;

2.7 Lepingu täitmise keel on eesti keel.

**3. Tähtaeg**

3.1. Toitlustusteenust osutatakse perioodil 01.09.2023 kuni 12.06.2024.

3.2. Toitlustaja tagab valmisoleku toitlustamiseks, mis tähendab seadmete paigaldamist, inventari olemasolu, kokkulepped töötajatega jne hiljemalt 21.08.2023.

**4. Toitlustaja kohustused**

4.1 Toitlustaja kohustub osutama toitlustusteenust vastavalt lepingu dokumentidele, sh

4.1.1 osutama lepingu tingimustele vastavat toitlustusteenust vastavalt lepingu punktile 1.1.;

4.1.2 korraldama toitlustamist laual serveerimisega ja/või iseteenindusega kuumletist vastavalt kooli tunniplaanile;

4.1.3 erandolukordades toitlustusteenuse osutamine lepitakse kokku eraldi lepingu kontaktisikuga ning arveldamine toimub lepingu punkti 8.1 alusel;

4.1.4 osutama tänapäevaste töövõtete ja vahenditega kvaliteetset toitlustamisteenust tervisekaitse-, tuleohutus- ja hügieeninõuete kohaselt, järgides sotsiaalministri määruses „Tervisekaitsenõuded toitlustamisele koolieelses lasteasutuses ja koolis”, rahvatervise seaduses, toiduseaduses, tarbijakaitseseaduses ja nende seaduste alusel kehtestatud õigusaktides sätestatut;

4.1.5 tagama, et toitlustaja töötajad on läbinud toiduseaduse ja selle alusel kehtestatud õigusaktide kohase tervisekontrolli ja toiduhügieenikoolituse;

4.1.6 järgima toitlustamisteenuse osutamisel tellija kehtestatud töökorraldusreegleid, töötervishoiu- ja tööohutusnõudeid ning tuleohutuseeskirja;

4.1.7 hüvitama varalise kahju, mis on tekitatud toitlustaja või tema allhankijate poolt;

4.1.8 valmistama ja jaotama tellija tellimuses näidatud arvu koolilõunaid ja täiendavate tellimuste alusel hommikuputrusid ning pikapäeva koolieineid;

4.1.9 koostama päevamenüüd vähemalt kaheks nädalaks ette, arvestades tervisliku toitumise põhimõtteid, ning panema nädala menüü söögisaali nähtavale kohale ja edastama (digitaalselt) kooli kontaktisikule;

4.1.10 koostama valmistatava toidu kohta sotsiaalministri määruse kohaselt tehnoloogilise juhendi;

4.1.11 valmistama toidu sobivatest ja tervisele ohututest toiduainetest ning pidama kinni tänapäevasest toiduvalmistamistehnoloogiast;

4.1.12 teavitama tellijat jooksvalt olulistest asjaoludest ja toitlustamisteenuse osutamise käigus tekkinud takistustest, mis võivad ohustada tellija huve;

4.1.13 võimaldama tellija esindajal kontrollida koolilõuna kalkulatsioone ja hinda ning toidukomponentide ostmiseks tehtud kulutusi;

4.1.14 hankima omal kulul toitlustamiseks vajalikud nõud, väikevahendid, köögiseadmed, teenindusleti tehnoloogilised seadmed jm vajalik;

4.1.15 enne parendusi kooskõlastama tellijaga kõik ruumides tehtavad muudatused;

4.1.16 hoidma tema valdusesse antud ruumid (söögisaal ja köögi ruumid) lepingu kehtivuse ajal tervisekaitsenõuetele vastavas korras ning tagama ruumide puhtus söögipäeva kestel;

4.1.17 kandma kõik toidu valmistamisega seotud kulud.

4.1.18 korraldama omal kulul jäätmekäitluse vastavalt Paide linna jäätmehoolduseeskirjale ja kooskõlas muude antud valdkonda reguleerivate õigusaktidega;

4.1.19 kokkuleppel tellijaga pakkuma õpilasüritustel toitlustusteenust. Vajadusel tagab tellija peale ruumide kasutamist ruumide lisakoristuse, kui selliselt on eelnevalt kokku lepitud;

4.1.20 muutma tellija ettepanekul toidu valmistamise ja serveerimise kellaaegasid, gruppide suurusi ning toitlustatavate vanuseklasse;

4.1.21 arvestama tervislikel põhjustel eritoitu vajava lapse puhul kooli, tervishoiutöötaja või lapsevanema soovitusi lapsele toidu valmistamisel. Võimalusel arvestama usulistel, lapsevanema veendumusest tulenevatel vms põhjustel menüüst erineva toitumisega lapse puhul lapsevanema soove kooskõlas koolitoidule esitatavate õigusaktidest tulenevate nõuetega.

4.1.22. tagama ruumide ning nendes asuvate seadmete ja sisustuse vastavuse kõigile koolisööklale esitavatele nõuetele. Selleks korraldab toitlustaja ruumide, seadmete ja sisustuse (sh köögi tehnoloogiline ventilatsioon ja rasvapüüdur(id)), mis on tema poolt soetatud või temale kasutusse antud, jooksva hoolduse ja remondi omal kulul;

4.1.23. viivitamatult teavitama tellijat ruumide kütte-, veevarustuse-, kanalisatsiooni-, elektri, ventilatsiooni- jm süsteemides esinevate riketest või ruumidega toimunud õnnetustest või nende saabumise ohust, võtma tarvitusele esmased abinõud kahju vältimiseks või vähendamiseks ning viivitamatult võimaldama tellijale ligipääsu ruumidele rikete kõrvaldamiseks või õnnetuste tagajärgedega tegelemiseks;

4.1.24. pidama kinni tervisekaitse-, tuleohutuse ja hoonete ekspluateerimise nõuetest ning järgima keskkonna ja looduskaitse nõudeid teenuse osutamiseks vajalike ruumide kasutamisel;

4.1.25. väljastama õppekäigule minevatele õpilastele eelnevalt toidupakid toidupäeva maksumuses koostöös tellijaga tingimusel, et tellija on sellekohase soovi edastanud toitlustajale mõistliku ette teatamise aja jooksul;

4.1.26. pakkuma koolikava programmi (PRIA) raames piima ja puuvilju koolilõuna koosseisus. Täiendavate toetusmeetmete avanemisel taotlema ja kasutama koolilõuna toetust ka nendest meetmetest. Toetuste arvelt saadud summad lisanduvad tellija poolt tasutavale koolitoidu maksumusele ja selle arvelt tõstab toitlustaja koolilõuna tervislikkust ja kvaliteeti;

4.1.27. toitlustama ruumides kooliga mitteseotud üritustel koolipäevavälisel ajal (sh suvel), mille korraldamise tingimustes, sh toitlustajale kaasnevates täiendavates kuludes, lepitakse enne iga ürituse toimumist vastava kooli direktoriga eraldi kokku arvestades, et ürituse korraldamine ei või häirida õpilaste toitlustamist. Suvisel perioodil peab tellija võimalikust toitlustamise soovist toitlustajale ette teatama vähemalt 30 päeva, õppetegevuse perioodil (septembrist maini) peab tellija ette teatama vähemalt 14 päeva;

4.1.28. Tagama viisaka klienditeeninduse ja kasutama teenuse pakkumisel pädevaid, viisakaid, korrektseid lasteasutusse sobivaid töötajaid, kellel ei ole piiratud lasteasutuses töötamine lastekaitseseaduse § 20 alusel ning teostama selle kohta regulaarset kontrolli;

4.1.29. täitma sotsiaalministri 15.01.2008 määrus nr 8 „Tervisekaitsenõuded toitlustamisele koolieelses lasteasutuses ja koolis“ nõudeid menüü koostamisele, toidu valmistamisele ja serveerimisele koolis.

**5. Toitlustaja õigused**

5.1 Toitlustajal on õigus:

5.1.1 saada tellijalt toitlustamisteenuse osutamiseks vajalikku teavet;

5.1.2.kasutada köögiruume, koolisööklat ja toitlustamisteenuse osutamiseks vajalikke abiruume teenuse täitmiseks;

5.1.3.kasutada kööki ja söögisaali kolmandate isikute lõunatoitlustamiseks koolilõuna välisel ajal tingimusel, et see ei häiri kooli tavapärast toimimist.

**6. Tellija kohustused**

6.1 Tellija kohustub:

6.1.1 esitama toitlustatavate õpilaste arvu suuremad muudatused vähemalt 5 tööpäeva enne toitlustamist;

6.1.2 võimaldama toitlustajal kasutada köögiruume, koolisööklat ja toitlustamisteenuse osutamiseks vajalikke abiruume ning võimaldama sinna sissepääsu teenuse pakkumiseks sobivatel aegadel;

6.1.3 maksma toitlustajale tasu lepingu punkti 8.1 kohaselt;

6.1.4 tagama elektri-, vee- ja üldkanalisatsioonisüsteemi korrasoleku ning kommunaalteenustega varustamise;

6.1.5 teavitama toitlustajat asjaoludest, mis võivad mõjutada lepingu täitmist.

6.1.6 andma ruumid üleandmise-vastuvõtmise akti alusel toitlustajale kasutamiseks toitlustaja valdusesse kuni lepingu kehtivuse lõpuni;

6.1.7 andma vajadusel toitlustajale üle ruumide või sisustuse ja seadmetega seotud dokumentatsiooni või osa sellest, et toitlustaja saaks lepingust tulenevaid kohustusi täita;

6.1.8 teavitama esimesel võimalusel toitlustajat tellijale eelnevalt teatavaks saanud kavatsetavatest kommunaalteenuste katkestustest;

6.1.9 tagama, et einestamisruumi läheduses oleks õpilastele käte pesemiseks piisav hulk sobivalt paiknevaid valamuid, mis on varustatud sooja voolava vee, seebi ning hügieenilise käte kuivatamise võimalusega;

6.1.11 teavitama toitlustajat ruumide parendamiseks ja muutmiseks tehtavatest ehitustöödest mõistliku aja jooksul enne töödega alustamist ning arvestama seejuures toitlustaja õigustatud huve;

6.1.12 hoiduma tegevusest või tegevusetusest, mis võib takistada toitlustajal teenuse osutamist.

**7. Tellija õigused**

7.1 tellijal on õigus:

7.1.1 kontrollida toitlustusteenuse osutamise käiku ja kvaliteeti ning kasutamiseks antud vara sihipärast kasutamist;

7.1.2 kontrollida toitlustaja kasutusse antud vara seisundit;

7.1.3 nõuda toitlustajalt lepingu punktis 4.1.9 nimetatud menüüde ning punktis 4.1.10 nimetatud toidu tehnoloogilise juhendi olemasolu ning panna menüü kooli veebilehele välja;

7.1.4 saada teavet valmistoitude energiasisalduse ning makrotoitainete, mineraaltoitainete ja vitamiinide sisalduse kohta;

7.1.5 kasutada kõiki seaduses toodud õiguskaitsevahendeid, kui toitlustaja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, maksumusest ja kui toitlustaja või tema allhankija ei täida või täidab mittekohaselt teisi endale lepinguga võetud kohustusi.

**8. Arveldused**

8.1 Lepingu maksumuseks ühes kuus on toidupäevade arvu, koolilõunat söövate laste arvu ja koolilõuna hinna korrutis. Muu toitlustamise (hommikupudru ja koolieine, kooli töötajate ja kolmandate isikutetoitlustamine, käesoleva lepingu välistel üritustel osalejate toitlustamine jne) eest tasuvad teenuse saajad sõltumata käesolevast lepingust ja nende maksumus ei sisaldu käesoleva lepingu maksumuses.

8.2 Ühe koolilõuna maksumus ühele lapsele on … eurot, millele lisandub käibemaks.

8.3 Toitlustusteenuse eest esitab toitlustaja tellijale kord kuus masinloetava e-arve ja aruande, milles on toodud vastava kuu toidupäevade arv ja koolilõuna sööjate hulk. Tellija tasub peale toitlustusteenuse osutamist ehk tagantjärgi ning kohustub tasuma 14 kalendripäeva jooksul pärast vastava arve kättesaamisest.

8.4 Hommikupudru ja pikapäeva koolieine eest tasub lapsevanem vastavalt lapsevanema ja toitlustaja vahelisele kokkuleppele või toitlustaja poolt määratud korrale.

8.5. Kooli töötajate toitlustamise eest tasumine toimub vastavalt sööja ja toitlustaja vahelisele kokkuleppele või toitlustaja poolt määratud korrale.

8.6 Ruumide kasutamisega seonduvad maksed:

8.6.1 toitlustaja tasub tellija poolt esitatud arve alusel järgmised ruumide kasutamisega seotud maksed:

8.6.1.1 tarbitud vee, kanalisatsiooni ning elektri eest arvestite näitude alusel vastavalt kehtivatele tariifidele;

8.6.2 toitlustaja sõlmib vastava teenuse osutajaga teenuse osutamise lepingu ning tasub maksed otse teenuse osutajale järgmiste teenuste osas:

8.6.2.1 prügivedu;

8.6.2.2 sideteenused (telefon, internet jms);

8.6.3 toitlustaja kohustub tagama ruumide (va söögisaal) koristuse ja hoolduse.

8.6.4 toitlustaja on kohustatud tasuma tellijale makseid üks kord kuus tellija poolt esitatava arve alusel. Arve igakuiste maksete osas esitatakse toitlustajale hiljemalt järgneva kuu 10. kuupäevaks toitlustaja poolt näidatud elektronposti aadressile või edastatakse see arvekeskuse kaudu. Arve mittesaabumisest on toitlustaja kohustatud tellijale teatama. Arve eest  tuleb tasuda 14 päeva jooksul;

8.6.5 tellijal on õigus nõuda toitlustajalt viivist kuni 0,15% tasumata summalt tellija arvelduskontole tähtajaks laekumata maksetelt iga tasumisega viivitatud päeva eest. Järgmise kvartali arvele lisandub kogu Lepingu kehtivuse perioodil kogunenud võlgnevus;

8.6.6 toitlustaja poolt maksete tasumisega viivitamisel rohkem kui 30 päeva üle tähtaja, on tellijal õigus tasaarveldada tellija poolt toitlustajale toitlustusteenuse eest tasumisele kuuluvate summadega.

**9. Ruumide kasutusse andmine**

9.1 Teenuse osutamiseks annab tellija toitlustajale lepingu perioodiks kasutada kooli köögi koos abiruumide ja söögisaaliga. Pakkujal on võimalik ruumidega tutvuda kohapeal koos tellija esindajaga. Toitlustaja peab omal kulul muretsema vajalikud seadmed, väikeinventari ja vajaliku sisustuse. Soetatud vahendid kuuluvad toitlustajale ka pärast lepingu lõppemist;

9.2 Lepingu lõppemisel, lõpetamisel või ülesütlemisel on toitlustaja kohustatud ruumid tellijale üleandmise-vastuvõtmise akti alusel üle andma. Ruumide üleandmine vormistatakse üleandmise-vastuvõtmise aktiga, millega fikseeritakse vara koosseis, seisukord ja mõõdikute näidud toitlustajale üleandmise hetkel. Aktile kirjutavad alla mõlema poole esindajad.

9.3 Ruumide parendamiseks ja muutmiseks tehtavad ehitustööd on toitlustaja kohustatud kirjalikult kooskõlastama tellijaga enne vastavate töödega alustamist;  
9.4 Ruumide parendamiseks ja muutmiseks tehtavaid kulutusi ei hüvitata tellija poolt lepingu kehtivuse ajal, lepingu lõppemisel, lõpetamisel või ülesütlemisel, kui ei lepita kirjalikult teisiti kokku;

9.5 Toitlustajal on õigus kasutada vara vaid vastavalt sihtotstarbele, milleks on hankelepingus toodud teenuse osutamine.

9.6 Pärast lepingu lõppemist:

9.6.1 tagastab toitlustaja tellijale kogu tellijalt saadud inventari kasutuskõlblikus seisundis. Vajadusel tuleb kasutusse saadud inventari toitlustaja kulul hooldada, remontida või asendada uutega;

9.6.2 tagastab toitlustaja tellijale ruumid, mis on antud tema kasutusse ning teostab vajadusel omal kulul ruumide hooldusremondi;

**10. Poolte vastutus**

10.1 Toidu nõuetekohase käitlemise eest vastutab toitlustaja, sh toiduseadusest tuleneva loakohustuse täitmise eest. Kui järelevalveasutus teeb teenuse osutamisega seonduvalt ettekirjutusi, siis toitlustaja peab neid täitma ning samuti tasuma trahve, sunniraha vms sunnivahendeid juhul, kui neid peaks toitlustaja suhtes rakendatama.

**11. Leppetrahv**

11.1 Kui toitlustaja on rikkunud oma lepingulisi kohustusi ja osutatud teenus ei vasta lepinguga määratud nõuetele, on tellijal õigus rakendada leppetrahvi iga rikkumise korral kuni 10% konkreetses kuus tasumisele kuuluvast summast, kuid kokku mitte rohkem kui 30% konkreetse kuu tasust, sh:

11.1.1 kui toitlustaja viivitab teenuse osutamisega rohkem kui 15 minutit, võib tellija rakendada iga juhtumi kohaselt leppetrahvi 100 eurot;

11.1.2 kui tuvastatakse, et kasutatav tooraine ei vasta lepinguga määratud nõuetele, võib tellija rakendada iga juhtumi kohaselt leppetrahvi 1 000 eurot.

11.2 Tellijal on õigus leppetrahv tasaarveldada tellija poolt toitlustajale tasumisele kuuluvate summadega.

11.3 Leppetrahvi nõudmisest tuleb teatada kirjalikult kahe (2) kuu jooksul pärast kohustuse rikkumise avastamist teisele lepingupoolele.

**12. Lepingu ülesütlemine ja lõppemine**

12.1 Toitlustamisteenuse osutamise leping lõpeb:

12.1.1 lepingu tähtaja möödumisel;

12.1.2 poolte kirjalikul kokkuleppel;

12.1.3 toitlustaja pankroti väljakuulutamisel;

12.1.4 muul seaduses ettenähtud juhtudel.

12.2 Tellijal on õigus toitlustamisteenuse osutamise leping enne tähtaja lõppu üles öelda, teatades toitlustajale sellest vähemalt kaks kuud ette, kui toitlustamist käsitleva rahuloluküsitluse tulemused on mitterahuldavad ning toitlustaja ei kõrvalda puudusi kahe nädala jooksul peale vastavasisulise teavituse saamist.

12.3 Toitlustamisteenus ei vasta lepingu tingimustele ka juhul, kui kolmandatel isikutel on selle suhtes pretensioone või muid õigusi, mida nad saavad esitada tellija vastu.

12.4 Tellijal on õigus toitlustamisteenuse osutamise leping ette teatamata üles öelda järgmistel tingimustel:

12.4.1 toitlustaja on rikkunud olulisel määral toidu käitlemise nõudeid või toimuvad korduvad rikkumised, mille osas vaatamata tellija poolt esitatud märkustele ei ole toitlustaja edaspidiste rikkumiste ärahoidmiseks võtnud tarvitusele küllaldasi meetmeid;

12.4.2 toitlustaja kasutab enda kasutusse antud köögiruume, koolisööklat ja toitlustamisteenuse osutamiseks vajalikke abiruume mittesihipäraselt;

12.4.3 toitlustaja ei ole viinud korduval (mille all mõistetakse vähemalt kahel) tähelepanujuhtimisel teenuse osutamist lepingutingimustele vastavaks.

**13. Vääramatu jõud**

13.1 Kohustuse rikkumine on vabandatav, kui pool rikkus seda vääramatu jõu tõttu. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks, seda väldiks või takistava asjaolu või selle tagajärje ületaks.

13.2 Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest teisele poolele kohe kirjalikult teatama.

13.3 Kui vääramatu jõu asjaolu kestab üle 90ne päeva, loetakse leping lõppenuks täitmise võimatusega. Sellisel juhul ei ole kummalgi poolel õigus nõuda teiselt poolelt lepingu täitmata jätmise või mittekohase täitmisega tekitatud kahju hüvitamist.

**14. Lepingu muutmine**

14.1. Lepingut võib muuta poolte kirjalikul kokkuleppel ja kooskõlas õigusaktidega.

14.2. Lepingu tingimuste muudatusi taotlev pool esitab taotluse koos põhjendusega kirjalikult. Taotlus peab olema põhjendatud ning tuginema riigihanke väljakuulutamise ja menetlemise ajal ettenägemata asjaoludele. Teine pool on kohustatud taotluse läbi vaatama ja oma otsuse edastama 30 päeva jooksul taotluse saamisest arvates. Taotluse mitterahuldamise otsus peab olema põhjendatud.

14.3. Lepingus tehtavad muudatused kehtivad vaid tingimusel, et nad on kirjalikult vormistatud lepingu lisana ja mõlema poole allkirjastatud.

14.4. Kõik lepingu muudatused ja täiendavad kokkulepped peavad olema kooskõlas õigusaktidega, kõik lepingutingimused või lepingumuudatused, mis ei vasta õigusaktidega on tühised.

**15. Teated**

15.1. Pooltevahelised lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi. Informatiivsed teated võib edastada telefoni teel.

15.2. Kirjalikud teated saadetakse lepingu pooltele e-posti teel digitaalselt allkirjastatuna või selle võimaluse puudumisel antakse lepingu pooltele üle allkirja vastu. Ühe poole teade teisele poolele loetakse kättesaaduks, kui teade on saadetud lepingus näidatud e-posti aadressil ning sellest on möödunud kolm (3) tööpäeva, v.a juhul kui teine pool on teate kättesaamist e-posti teel varasemalt kinnitanud.

15.3. Poolte kontaktisikud lepingu täitmisega seotud küsimustes on:

15.3.1. tellija (Roosna-Alliku Põhikooli poolt) kontaktisik on …, tel: …, e-post…;

15.3.2. tellija kontaktisik (linna poolt) on …, tel: …, e-post … ;

15.3.2. toitlustaja kontaktisik on …, tel …, e-post … .

**16. Lõppsätted**

16.1 Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte kokkuleppel, lahendatakse vaidlus riigihangete vaidlustuskomisjonis ning Pärnu Maakohtu Paide kohtumajas.

16.2 Lepinguga reguleerimata küsimustes juhinduvad pooled Eestis kehtivatest õigusaktidest.

16.3 Toitlustajal on õigus teenuse osutamine või lepingu täitmine tervikuna peatada üksnes juhul, kui tellija viivitab lepingus kokkulepitud maksekohustuse täitmisega 30 päeva või rohkem. Toitlustajal on õigus peatada lepingu täitmine kuni maksekohustuse täitmiseni.

16.4 Leping on allkirjastatud digitaalselt.

**17. Poolte andmed ja allkirjad**

**Tellija Töövõtja**

**Paide Linnavalitsus …**

Registrikood: 77000246 Registrikood …

Keskväljak 14, Paide …

Tel: 383 8600 Tel …

E-post: paide@paide.ee E-post …

(allkirjastatud digitaalselt) (allkirjastatud digitaalselt)

Kulno Klein

linnapea …